סוקו (זמרת)

סטפני אלכסנדרה מינה סוקולנסקי, (באנגלית: Stéphanie Alexandra Mina Sokolinski; נולדה ב-26 באוקטובר 1985), הידועה בשם הבמה סוקו (SoKo), היא זמרת-יוצרת, מוזיקאית ושחקנית צרפתייה.

ביוגרפיה
סוקולנסקי נולדה בבורדו שבצרפת, לאב ממוצא רוסי-פולני ולאם צרפתייה-איטלקייה. היא עזבה את הבית ואת בית הספר בגיל 16, ועברה לפריז. היא המשיכה את לימודיה במספר בתי ספר שונים, אבל מהר מאוד נשרה. מאוחר יותר הופיעה בכמה סרטים צרפתיים והחלה לכתוב שירים.

קריירה מוזיקלית 
בשנת 2007 הוציאה להיט בדנמרק בשם "I Will Kill Her" ותוכנית רדיו בשם "הצופים השחורים" שבדנמרק החלה לקדם אותו. השיר הפך ללהיט גם באוסטרליה, בלגיה והולנד. בחודש אוקטובר 2007 הופיעה בתצוגת האופנה של סטלה מקרטני בפריז. בסוף שנת 2007 היא חיממה את הזמרת M.I.A בסיבוב ההופעות שלה.

אלבום הבכורה שלה "I Thought I Was An Alien" יצא בחודש פברואר 2012, ומתוכו יצאו הסינגלים "I Thought I Was An Alien" ו"First Love Never Die".

בשנת 2014, השיר "We Might Be Dead by Tomorrow" מתוך האלבום משנת 2012 הופיע בסרטון ויראלי בשם "הנשיקה הראשונה", שזכה ליותר מ-100 מיליון צפיות ביוטיוב. סוקו גם הופיעה בסרטון.

אלבומה השני "My Dreams Dictate My Reality" יצא בחודש מרץ 2015. הסינגל הראשון "Who Wears the Pants??" יצא ב-7 בינואר.

קריירת משחק 
בשנת 2015 שיחקה בסרט האמריקאי "תמיד ראוי" לצידם של ג'ייסון ריטר ושאנולה המפטון. בשנת 2016 כיכבה בתפקיד הראשי בסרט הצרפתי "הרקדנית".

בשנת 2021 שיחקה בדרמה הרומנטית הבדיונית "Little Fish" לצדם של אוליביה קוק וג'ק אוקונל, ובדרמת הפעולה "Mayday".

חיים אישיים 
סוקו היא טבעונית. סוקו גם מחשיבה את עצמה כ"גותית לבנה", והיא תומכת בזכויות בעלי חיים.

בשנת 2012 הצהירה כי היא ביסקסואלית. בראיון למגזין האופנה האמריקאי "W" משנת 2016; לדבריה "תמיד הייתי פתוחה עם המיניות שלי, כלומר לא ממש אכפת לי ממגדר." היא גם אישרה את יחסיה עם השחקנית האמריקאית קריסטן סטיוארט באותו מאמר. ב-5 במאי 2016, המגזין השבועי Us Weekly אישר כי סטיוארט וסוקו נפרדו לאחר כמה חודשים של זוגיות.

בנובמבר 2018 ילדה את בנה הבכור, אינדיגו בלו האני סוקולנסקי (קרוי על שם שיר של להקת "The Clean")

דיסקוגרפיה

אלבומי אולפן 
2012 - "I Thought I Was an Alien"
2015 - "My Dreams Dictate My Reality"
2020 - "Feel Feelings"

מיני-אלבומים 
 2007 - "Not Sokute"

פילמוגרפיה

קולנוע

טלוויזיה

קישורים חיצוניים

הערות שוליים

זמרות-יוצרות צרפתיות
שחקניות קולנוע וטלוויזיה צרפתיות
מוזיקאים צרפתים
ביסקסואליות צרפתיות
זמרים להט"בים
שחקנים להט"בים
להט"בים צרפתים
טבעוניות
צרפתים ממוצא רוסי
צרפתים ממוצא פולני
מלחינים צרפתים במאה ה-20
מלחינים צרפתים במאה ה-21
צרפתיות שנולדו ב-1985